open-index/open-wikipedia-markdown huggingface dataset:
Granda Austria

**Granda Austria** (in todesc: *Großösterreich*) l'è stait vun dei nom del projet de una confederazion dei stats todesc slargada anc ai territore miga jermanofon dominads dei Asburg, inxubida in diverse manere de l'Imper d'Austria intra ol 1849 e 'l 1851. Olter nom i è staits **Imper de setanta milion** (del numer dei abitants) o, del nom dei inxubidor, **Pian Schwarzenberg** e **Pian Schwarzenberg-Bruck** (in todesc: *Siebzig-Millionen-Reich*, *Schwarzenberg-Plan* e *Schwarzenberg-Bruck-Plan*).

## Storia
Ol prim tentativ l'è stait qell del prim minister austrieg Felix de Schwarzenberg, ol 9 de marz del 1849. L'adesion del Regn d'Ungeria e del Regn Lombard-Venet l'havress renforzad l'influenza austriega in su la Confederazion Jermanega. A l'istessa manera, i considerazion del Minister del Comerç Karl Ludwig von Bruck ind el otover 1849 i projetava la creazion de un'union doganala con ambizion de ejemonia.

I pian dei agn 1849 e 1850 i era in part dei oferte reai e in part propaganda ind el conflit politeg todesc. L'Austria l'hiva refudad ol Regn Todesc sostegnid da l'Assemblea nazionala de Francofort, perqè l'era trop liberal e l'hiva miga havud ol permess de reunir tuts i territore. La s'è revoltada anc contra ol tentativ prussian del 1849/1850 de crear un stat federal plussee conservador (Union de Erfurt). Qesta union l'havress unid la plu part dei stats todesc miga austrieg.

Gna' la Prussia gna' l'Austria i è rivade a realizar i so pian: i stats centrai, compagn de la Baviera e Hannover, i g'hiva pora de un cambiar i equiliber e del dominar de vun o l'olter dei imper rivai. Insé, ind l'istad del 1851, la vegia confederazion todesca l'è staita restaurada.

## Demografia

File:Staaten im Deutschen Bund 1848 Einwohner.svg|Demografia de la Confederazion Jermanega
File:Großösterreich 1849.svg|Demografia de la Granda Austria


## Bibliografia
*  Manfred Luchterhandt: *Österreich-Ungarn und die preußische Unionspolitik 1848–1851.* In: Gunther Mai (Hrsg.): *Die Erfurter Union und das Erfurter Unionsparlament 1850.* Böhlau, Köln u. a. 2000, ISBN 3-412-02300-0, S. 81–110.

## Ligam de for
*  ''Scheitern eines Traumes'', Bundeszentrale für politische Bildung
*  ''Die deutsche Revolution und die Frage nach dem neuen Staat'', Deutsche Welle
Üniversitaa da Washington

La **Üniversità da Washington** (*University of Washington*) culucada a Seattle intal stat da la Washington, Stat Ünii d'America, l'é una üniversiaa mémbru da la Association of American Universities. A l'è stada fundada intal 1861.

## Ligam de föra
* Sit Università Washington
Isol Falkland

I **Isol Falkland** (*Falkland Islands* in ingles, parnonziaa [ˈfɔːlklənd]; *Islas Malvinas* in spagnoeul, parnonziaa [ˈislas malˈβinas]) hinn on arcipelegh del Regn Unii in del Ocean Atlantich. In total tucc i isol gh'hann ona superfis de squas 12.200 km².

A l'è on territòri contenduu in tra l'Argentina e 'l Regn Unii. De fatt, i Falkland hann vist passaa la Guerra di Falkland in del 1982 in tra i duu paes per ciapàss l'arcipelegh, guerra poeu vengiuda del Regn Unii.

## Stòria
I isol hinn staa senza abitant fin quand hinn staa descovrii di esplorador uropee, anca se se pensa che i Foegian de la Patagònia avarien poduu giamò visitài in de la Preistòria. L'ingles John Strong l'è el primm attestaa de vèss rivà sui i isol in del 1690, quand l'era dree a viagià vèrs i litoraj del Perù e del Cile. I Falkland hinn restaa anmò senza on quejvun che 'l ghe stava de cà fin al 1764, quand el capitani frances Louis Antonine de Bougainville l'ha metuu el Pòrt Louis sora i Falkland del Est, e al 1766, quand el capitani sozzes John MacBride l'ha fondaa el Pòrt Egmont sora l'Isola Saunders. In del 1766, la Franza l'ha bandonaa i sò pretes sora i Falkland, lassand i territòri a la Spagna. La cològna, adess spagnouela,  l'ha mudaa el nòmm in Puerto Soledad l'ann dòpo. I problemma hinn scomenciaa quand che la Spagna in del 1770 l'ha descovrii e ciapaa 'l Pòrt Egmont. S'è andaa arent a la guerra, mancada per pòcch fasendoj tornà indree ai ingles in del 1771.

## Governa
I isol Falkland hinn un territòri ingles utònom d'oltramar.

## Vos correlaa
*Guerra di Falkland
Nintendo Switch

El **Nintendo Switch** a l'è 'na console ibrida venduda de la Nintendo dal 2017 e nonziada in del 2015 cont el nomm "NX". A l'è portatil, ma la se pò mett in d'ona docking station per recaregàlla e giugà in su la TV. La dopera la cartoccia, bandonada in di console fiss di temp del Nintendo 64 ma doperada in di console portatil.

## Storia
I primm notizi del successor del Wii U a hinn sortii in del 2015, cont el nomm in codes "NX". El 13 de genar del 2017 a l'è offizialment nonziada per el 3 de marz 2017. L'ha venduu 1.5 milion in di primm settiman e a fin 2017 l'ha venduu i 10 milion.

## Hardware e fonzionament

El sistema a l'è faa de 'na specie de tablet e de du joy-con, di controller essenziai. Per giugà in mobilità el tablet a l'è taccaa ai joy-con, per formà on sistema arent al Wii U GamePad. Per giugà in cà, inveci, la console a l'è mittuda dent de la soa docking station e i joy-con a hinn taccaa insemma per fà on controller, o anca separaa per i gioeugh che 'l supporten. A l'è disponibil anca el Nintendo Switch Pro Controller, on controller giontiv a stil classich.

I gioeugh a hinn memorizzaa in su cartocc, assee piscininn e che pòden memorizzà finna a 32 GB. Hinn recovert de 'na sostanza che la fa schivi al gust, per evità che sien mangiaa di fiolitt. I gioeugh hinn region-free, e 'n quaj gioeugh el necessita anca de 'na MicroSD indova salvà i dacc.

A gh'è di servizzi online che permetten sia de giugà in multiplayer sia de crompà di gioeugh.

## Alter progett

## Vos corelaa
*Wii U
*Nintendo Switch Lite
*Nintendo Labo
*Nintendo Switch 2
Pisa Mover

El **Pisa Mover** a l'è on people mover che 'l conliga la stazion de Pisa Centrala e 'l Reoport de Pisa cont ona fermada intermedia cont el parchegg.

## Storia
L'impiant a l'è staa faa su de la Pisamover S.p.A., Sociazion temporanea di impres formada di società Leitner (capogrupp), Condotte d'Acqua, Inso e Agudio.

I lavor a hinn scominciaa el 3 de giugn 2014 e hinn finii el 30 dicember 2016. L'è staa inauguraa el 18 de marz 2017, dòpo de 'n indagin di Carabinee che l'ha azzeraa i vertis de la società.

A l'è costaa 77,7 milion de Euro, de che 21 publich. El rest a l'è staa covert de la società che la gh'avarà el sistema in esercizzi per 35 agn e 8 mes.

## Caratteristich

La linia la recalca la ferrovia Pisa Centrale-Pisa Aeroporto, fàda su in del 1983 e che la permetteva di collegament dirett a Fiorenza.

El sistema a fun a l'è staa faa de la Leitner, in collaborazion cont l'università de Pisa per i carrej.

I convoeuj a hinn del tipo MiniMetro hinn faa de 3 vagon se 95/107 post cadavun e ghe metten 5 menut a fà el percors, a massim 40 km/h.

## Vos correlaa
*Marconi Express
Roger Torrent i Ramió

El **Roger Torrent i Ramió** (Sarrià de Ter, 19 de luj del 1979) a l'è on politegh catalan, *battle* de Sarrià dal 2007 e President del Parlament de Catalogna dal 17 de genar 2018. El milita in la Sinistra Republicana de Catalogna dal 1998.

L'è laureaa in scienz politigh a la Universitat Autònoma de Barcelona, e 'l gh'ha di master in studi territoriai e urbanìstich faa a la Universitat Politècnica de Catalunya e a la Universitat Pompeu Fabra.

A l'è in del Parlament catalan dal 2012, e l'ha tolt part a dì commission in su la politega e l'economia, oltra che a quèlla in su l'investigà de l'Operazion Catalogna. Ai elezion del 2017 a l'è staa elegiuu, segond in lista dopo Dolors Bassa, e l'è deventaa President del Parlament cont el vot de ERC, Junts per Catalunya e CUP e l'astension de Catalunya en Comú.
Wii Fit

**Wii Fit** a l'è on videogioeugh orientaa al fitness desviluppaa de Nintendo per el sò Wii sortii in tra el 2007 e 'l 2008. El gh'ha 40 esercizzi spartii in Yoga, Esercizzi Muscolar, Esercizzi Aerobich e Esercizzi de Equilibri. L'è doperada quasi domà la Wii Balance Board, anca se in d'on quaj gioeugh l'è doperaa el Wii Remote e 'l Nunchuck.

## Modalità de gioeugh
Ogni esercizzi el ved on pontegg che l'è assegnaa a segonda del resultaa di rilevazion de la Balance Board o del telecomand, se l'è previst. Ogni utent el gh'ha de registràss cont on Mii che 'l registra i sò progress, ma l'è minga possibil registrà on piano de allenament personalizzaa. Fann eccezion i esercizzi muscolar e 'l Yoga, indova el gioeugh el consilia di esercizzi de fà insemma per tonificà i midemm muscoi.

## Esercizzi

***[[Yoga]]**
** Respirazion Profonda
** La Mezzaluna
** Il Scior dela Danza
** El Cobra
** El Pont
** Torsion Supina
** La Candila
** El Guerriee
** L'Alber
** El Salut al Sô
** Genoeugg sollevaa
** La Palma
** Posizion Potenta
** El Triangol
** El can a testa in giò
***Esercizzi muscolar**
** Equilibri in su 'na gamba
** Flession e appogg laterai
** Torsion e piegament
** V-UP
** Affond
** Piegament con vogad
** Slongament in pee
** Estension laterai
** Ass
** Pressa
** Slongament
** Sollevament de terra
** Sfida flession
** Sfida V-Up
** Sfida ass
***Esercizzi aerobich**
** Hula Hoop
** Step
** Jogging
** Super Hula Hoop
** Step Dance
** Jogging in 2
** Boxe a ritmo
** Step +
** Jogging +
***Esercizzi aerobich**
** Colp de testa
** Slalom
** Salt cont i schii
** Ball pazz
** Funambol
** Bolla de savon
** Caccia al pess
** Snowboard

## Vos corelaa
*Wii Sports
*Wii Fit Plus
*Wii Fit U
*Wii Balance Board
Liliana Segre

La **Liliana Segre** (Milan, 10 de settember 1930) a l'è 'na senatris a vita italiana, che l'è soravissuda a l'Olocaust.

## Biografia
Nassuda a Milan de familia ebraica a l'è casciada via de la scoeura per i legg razziai. Cont la Republega Sociala Italiana a l'è menada via intant che la soa familia la provava a scappà in Svizzera e l'è poeu, dopo 'na detenzion, deportada al camp de concentrament de Auschwitz.

La pupart de la soa familia la moeur, e quand che el camp a l'è liberaa a l'è affidada ai nonni madern. In del 1951 la se marida cont on cattolich deportaa per vess ostil a la RSI.

La scomincia a parlà pubblicament de la soa deportazion in di agn '90, cont event e convegn in di scoeur.

El 19 de genar 2018 a l'è nominada senatora a vita italiana.

## Vos corelaa
*Fiolitt de Auschwitz
Wii Sports Resort

**Wii Sports Resort** a l'è 'n videogioeugh per Wii publegaa in del 2009, sequel de Wii Sports e che 'l dopera el Wii MotionPlus, venduu sia separatament sia in bundle e che 'l permett di relevazion pussee bon.

A l'è 'l segond gioeugh pussee venduu dopo del Wii Sports e l'è ambientaa in d'on resort in su l'isola de Wuhu, ispirada ai isol doperaa in sul Wii Fit. A gh'è 12 sport cont 24 modalità.

## Attività

*Chanbara
**Spadasplash: El giugador el gh'ha de mandà l'avversari foeura del ring
**Spadalesta: El giugador el gh'ha de tajà l'ogett mandaa prima de l'avversari
**Spada a spada: Sfida in tra 'l giugador e 'na squadra avversaria
*Wakeboard
*Frisbee
**Frisbee Dog
**Frisbee Golf
*Tir cont l'arch
*Tennis de tavol
**Vun contra vun
**Batt e rebatt
*Golf
*Bowling
**10 birill
**100 birill
**Ostacoi in pista
*Moto surfing
**Onda slalom
**Onda in corsa
*Canottagg
**Remata rapida
**A l'ultim rem: Sfida in tra giugador
*Ciclism
**Ciclo Resort: Gir de l'isola
**Sfida a pedai: Sfida in tra du giugador
*Sport in quota
**Lanz acrobatich
**Recognizion
**Battaja in vol

## Vos corelaa
*Wii Sports
*Nintendo Switch Sports
*Wii MotionPlus
*Wii Sports Club
Litecoin

El **Litecoin** (breviaa "LTC") a l'è 'na crittomoneda derivada del Bitcoin, de che la cambia l'algoritm de hashing cont el scrypt. A l'è la quinda moneda per capitalizzazion e l'è stada despess indicada 'me alternativa o addirittura successor del Bitcoin.

## Storia
L'è staa distribuii el 7 de ottober 2011 in sul GitHub del Charlie Lee, ex dipendent Google.

In del 2013 el riva a 'na capitalizzazion de 1 miliard e l'è citaa de l'Economist comè alternativa a Bitcoin.

In del 2014 a l'è sortida la version senza el bug Heartbleed.

## Differenz cont el Bitcoin
I differenz principai cont el Bitcoin, che in l'intenzion di desviluppador l'avaria faa el protocoll pussee bon, a hinn:
*La red Litecoin la elabora on blocch in 2,5 menguu, quella Bitcoin ogni 10. A l'è donca pussee svelt de gestì, ma la Blockchain a l'è pussee granda e gh'è pussee blocch orfan
*Litecoin dopera scrypt per el proof-of-work: ona fonzion che la domanda pussee memoria di hash classich
*El Litecoin el pò fà 84 milion de unità, Bitcoin 1/4 de 'sto numer

## Fonzionament
El sistema a l'è gestii a nivell P2P e gh'è no on sistema centralizzaa. El massim de moneja a l'è de 84 milion de Litecoin, e la recompensa la demezza ogni 4 agn. I adress Litecoin scomincen cont la lettera "L", foeura che per quej multisig che scomincen con 3.

I operazion a hinn registraa in d'ona blockchain, a l'è giontaa on blocch ogni 2,5 menut. Ona transazion a l'è considerada bona dopo 6 blocch, circa dopo 15 menut. Per i operazion pussee piscinitt a l'è possibil che servissen men de 6 blocch per consideràj segur.
### Bug famos
El sistema di wallet multisig, ossia che i gh'ha besogn de pussee firm per permett ona transazion, a l'è copiaa intregament di Bitcoin, anca in del prefiss doperaa, ossia el "3". A l'è donca impossibil destingov in tra on'adressa multisig Bitcoin e vuna Litecoin, cont el ris'c che sien perduu i danee se di Litecoin a hinn mandaa a 'n adressa Bitcoin e viceversa.

## Vos corelaa
*Dogecoin
Michael Richards

El **Michael Anthony Richards** (Culver City, 24 de luj del 1949) l'è on comegh e ator american, che l'ha tolt part a *[[Seinfield]]*.
Wii Remote

El **Wii Remote**, anca **Wiimote**, a l'è el controller primari per el Wii e vun di controller del Wii U. El gh'ha dent on accelerometer che 'l permètt de mappà el moviment del giugador e de relevà el pontament al schermo grazia ai infraross e 'l gh'ha anca ona 'na memoria EPROM per salvà i Mii e 'l dopera el Bluetooth per la soa connession.

A hinn disponibij di accessori per doperàll cont di gioeugh speciai, tipo el Wii Zapper o el volant per i gioeugh de macchina.

## Vos corelaa
*Wii Motion Plus
*Kinect
*PlayStation Move
Paganesim

Ol termen **paganesim** l'è dovrad per indicar qelle relijon, in manera speçala qelle de la Grecia antiga e de la Roma antiga, in oposizion al cristianesim. Ol termen, ind el uso comun, l'è dovrad in ambet scentig adoma ind el so signifigad storeg.

## Orijen e signifigad storeg del termen
Ol termen "pagan" al vegn latin *pagānu(m)*, indove l'indica ol "civil", ol "campagnœl", contraponid al "militar". *Pagānus* al vegn dal termen latin *pāgus* (borget).

*Paganus* l'ha començad a vesser dovrad dai cristian de l'Impero Roman intoren al 370 (quand ol cristianesim l'è deventad relijon ufiçala) per indicar tœts i mìa cristian, in particolar a qei qe i continuava a restar fedei ai so tradizion relijose politeiste, a partir dal IV secol.

## Paganesim e neopaganesim
Long ol XX secol i è staits realizads diverse manere de far tornar in vita (e in part reinventar) i relijon pagane, sovertœt per qell qe 'l varda i antige orijin e i profond raport con la natura e 'l rispet di pluratitaa (tipeg del sincretism pagan); i s'è spantegada sovertœt in Europa e Ameriga del nord. Per indicar-i i è staits inventads i termen "neopaganesim" e "paganesim modern".

## Riferiments


## Ligam de denter
* Religion gallo-romana

## Ligam de fœra
Partit Popular Català

El **Partit Popular Català** a l'è la sezion del Partido Popular che la lavora in Catalogna, nassuda a genar 1989. El sò president a l'è el Xavier Garcia Albiol.

L'è on moviment de center-destra e a favor de l'unità de la Spagna. L'è anca contrari a l'immersion lenguistega vorzuda del governo catalan.

## President
* Jorge Fernández Diaz (1989-1991)
* Aleix Vidal-Quadras (1991-1996)
* Alberto Fernández Díaz (1996–2003)
* Josep Piqué i Camps (2003-2007)
* Daniel Sirera (2007-2008)
* Alicia Sánchez-Camacho (2008-2017)
* Xavier García Albiol (2017-)

## Vos correlaa
*Partido Popular
Bitcoin Cash

El **Bitcon Cash** a l'è 'n hard fork del Bitcoin dovuu a 'na controversia in su la scalabilità del Bitcoin faa el 1 de agost 2017. L'obietiv a l'era de volzà el numer de transazion fattibij cont el volzà de la dimension di blocch a 8 MB.

## Storia
El 20 de luj 2017 a l'è stada approvada la proposta de Segregated Witness, retegnuda de on poo de member che la soa adozion senza el volzà de la grandezza del blocch l'avaria voruu juttà i investitor inveci de quej che doperen el Bitcoin 'me moneda. El progett de 'n hard fork a l'è staa nonziaa de la società cinesa Bitmain e 'l nomm a l'è staa suggerii de on mining pool cines.

Dal 1 de agost 2017 ai or 13:20 UTC el client Bitcoin Cash l'ha scominciaa a refudà i transazion Bitcoin: L'ultim blocch in comun a l'è staa el 478558. La larghezza di blocch a l'è volzada a 8 MB.

## Vos corelaa
*Bitcoin XT
*Bitcoin Gold
Blockchain

Ona **Blockchain** (*cadena de blocch* in lombard) a l'è ona lista de record che la cress organizzada in blocch conligaa in tra de lor in manera segura grazia a la crittografia: Ogni blocch el gh'ha on hash, on riferiment al blocch precedent, on timestamp e i dacc de la transazion.

A l'è tipicament doperada in di criptodanee cont on sistema peer to peer perchè senza el consens de la pupart di noeud a l'è no possibil alterà i blocch precedent, donca l'è ideala per el sistema che 'l permett no, per esempi, de spend dò voeult on danee.

## Riferiment
*Blockchain, che cos’è e a cosa serve

## Vos corelaa
*Criptodanee
Stazion de Roma Prenestina

La **Stazion de Roma Prenestina** a l'è vuna di stazion ferroviari de Roma.

## Storia
La prima stazion a l'è verta in del 1887 e l'éra in piena campagna, doperada domà 'me Bivio in tra Termini e Tiburtina.

La costruzion attuala a l'è del 1936-38, fàda del Paolo Perilli, fortement renoeuvada in del 2008.

## Struttur
La stazion a l'è on bivio in tra la linia Roma-Pescara e l'Alta Velocità Roma-Napoli.
I binari 1 e 2 a hinn doperaa de l'AV, che però la se pò mìnga fermà in la stazion, inveci i binari 3 e 4 a hinn doperaa di regionai.

## Moviment

La stazion a l'è servida di treni suburban FL2 de Roma e di treni regionai per Tivoli, Guidonia, Mandela e Avezzano, di voeult anca per Pescara.

## Servizzi
 Biliettaria automatica
 Toalett
 Bar

## Interscambi
 Bus urban ATAC

## Vos corelaa
*Stazion de Roma Termini
*Stazion de Roma Tiburtina
Olivetti Logos 55

La ** Olivetti Logos 55 ** a l'è 'na calcolatris elettronica de l'Olivetti del 1973 cont design del Mario Bellini, espost al MOMA.

## Caratteristich
La calcolatris a l'éra bona de fà i quater operazion fondamentai, i potenz e i radis al quadraa, el cumul di prodott, di quozient e di percentuai.

L'è stada vuna di primm calcolatris elettronich a doperà i MOS monochip: El sò design a l'éra ispiraa a 'n leggio.

## Vos correlaa
*Olivetti Logos 328
*Olivetti Logos 270
Volt jermaneg antig

Ol Volt jermang antig (todesc: *Althochdeutsch*) l'è la forma plu antiga de la lengua todesca d'incœ; de convenzion l'è considerad ol period intra ol 700 e 'l 1050. 

I prim tests scriits in manera coerenta i è comparids ind la segonda metaa del VIII secol, e per qesta rexon un qualc studios al considera ol period inants del 750 come *preistoreg*. G'è però un bell numer de iscrizion in Futhark antig datade ind el VI secol, parolle singole e un poo de nom trovads in tests latin de prima del VIII secol.
Panonia

La **Panonia** (latin: *Pannonia*) l'è una storega rejon de l'Europa centrala, limitada a nord dal Danubi e situada a cavall di atuale Austria, Ungeria, Slovaqia, Slovenia, Croazia, Serbia e Bosnia-Erzegovina. I so plœ antig abitants i è staits i Panoneg, popol indo-europeo qe l'era imparentad coi Illir e i Venets. L'è staita anc una provinça romana.
Single point of failure

El **Single Point of Failure** a l'è el pont de on sistema informatich che 'l fa ona fonzion che se 'l dispositiv el se s'ceppa o a l'è mìnga disponibil el determina on problema a tutt el sistema. Per evitàj la se dopera la ridondanza, ossia la presenza de pussee dispositiv che se vun el se s'ceppa l'alter el ciappa el sò post.

## Vos corelaa
*Bottleneck
Blocch Nazionai

I **Blocch Nazionai** a hinn staa ona coalizion italiana fàda de la destra per i elezion ministrativ del 1921, i elezion politegh italian del 1921 e per i ministrativ del 1923. A l'éra formada di liberaj, di fascista, di democratich e de l'Associazione Nazionalista Italiana. L'éra guidada del Giovanni Giolitti e del Enrico Corradini per i democratich e del Benito Mussolini per i fassista.

L'obietiv de la lista a l'éra de fermà l'avanzà di partii de massa. L'ha otegnuu el 19,1% cont 105 deputaa. In di elezion del 1924 a l'è stada reparpoeusta del Listone, dòpo de la Marcia su Roma.

Anca se l'obietiv a l'éra de doperà i forz estremista per el progett liberal prest i forz fassista han tolt el contròll del partii.

## Riferiment
*Blocchi Nazionali - Camera dei Deputati
Deraliament de Pioltell

El 25 de genar 2018 ai 6:37 el treno Trenord 10452 di or 5:32, in servizzi in tra Porta Garibaldi e Cremona, a l'è deraliaa arent a la stazion de Pioltell-Limed.

## El treno
El treno a l'éra faa de 'na locomotiva FS E.464 cont taccaa quatter carrozz FS tipo MDVC e ona carrozza semipilota a pianal rebassaa, gestii de la Trenord.

## Incident

Ai or 6:57, in prossimità de la stazion de Pioltell-Limed, in tra la stazion de Trevij e quella de Lambraa, trii vagon passegee a hinn sortii del binari intant che viaggiaven a 140 km/h circa.

In sul post a hinn intervegnuu on bon numer de soccorritor, 28 ambulanz e 2 elicotter. In del dì de l'incident el loeugh a l'è staa visitaa del Giuseppe Sala, sindegh de Milan, de l'Andrea Gibelli, president de Trenord e del Graziano Delrio, Minister di Infrastruttur e di Straport.

El di dopo la ferrovia Milan-Venezia a l'è stada parzialment reverta ma cont di desasi.

## Vittim
El treno el trasportava circa 350 passegee, principalment pendolar per Milan. A gh'è staa trii mort e 46 ferii, anca se in origin se parlava de pussee de 100 ferii.

## Inchiesta
Giamò de la mattina de l'incident la Procura de Milan l'ha vert 'n inchiesta contra ignott per disaster ferroviari colpos.

El 29 de genar, quater dì dopo de l'incident, hinn staa giontaa in del register di indagaa, 'me "att dovuu", i vertis de Trenord e Red Ferroviaria Italiana.

## Riferiment
*Milano, treno di Trenord deraglia a Pioltello: 3 morti e 46 feriti. “Ha ceduto un binario”: stava per essere sostituito
*Deragliamento a Pioltello: ci sono quattro indagati, sono i vertici di Rfi e Trenord
*Le indagini sull’incidente ferroviario fuori Milano
Assede de Pavia (773-774)

L**'assede de Pavia** l'è stait ol fait bellig final de la guerra intra Franc e Lombards. L'è stait portad a la capitala lombarda del re Franc Carl Magn, contra Desideri, re dei Lombards, intra ol 773 e 'l 774.

## Ol contest
Ind el 772, in seguet a'l definitv deteriorar-s dei relazion intra 'l regn lombard e 'l papad, ol Desideri al marcia contra i domini pontifici e al ocupa Otricoli, a domà un dé a pé de Roma. Ol Papa Adrian al ciama aid a'l Carl Magn, qe del 771, mort ol so fradell Carloman, l'era restait l'uneg sovran dei Franc (la moier e i s'ciets, anc'mò picinin, del sovran mort i s'era refujads a la cort de Pavia). Fallids i tentativ de mediazion, ol Carl l'ha decidid de passar a i arme.

## L'assede
I dimension de l'armada franca i è miga cognosside. Ol Carl l'ha dividida in do: una guidada del so barba Bernard, qe la duxiva passar a travers ol pass del Gran San Bernard, e una comandada de lu, qe la saress passada dei ciuse de la Vall Susa.

S'ciepada la resistenza lombarda in sui Alp, i do part de l'armada i se trova in pianura e i venç i lombards ind la sanguinosa bataia de Mortara. 

Una part picinina de l'armada l'è mandada a tacar Verona, indove al s'è refujad l'Adelqi, con la moier e i s'ciets del Carloman. La citaa la se rend senza combater, e l'Adelqi al se refuja a Costantinopel, e la fameia de Carloman l'è ciapada prexonera.

L'armada franca restada a Pavia la pudiva circondar la citaa, ma l'hiva miga portad dei maqine d'assede. A l'istessa manera, i Lombards, qe i sa speitava miga un assede, i hiva miga fait dei preparativ: i mancava i scorte del maiar, e la campagna l'era staita lassada in man ai Franc. L'assede, començad ind el setember del 773, al va inanz senza problem (tant qe ol Carl Magn al farà infina un viaj a Roma per la Pasqua), nissuna armada lombarda la prova a portar socors, e i difensor i è trop poc per tentar una sortida. Al fin, un martedé del jugn del 774, Desideri al se rend, e l'è mandad in esili a la Badia de Corbie, ind la França nord-orientala.

## I conseguenze
Despò de la vitoria, ol Carl Magn l'ha ciapad ol titol de *[[Re dei Lombards|Rex Langobardorum]]*, e 'l se farà ciamar Re dei Franc e dei Lombards (latin: *Rex Francorum et Langobardorum*). L'è stait un *unicum* ind la intrega storia dei regn jermaneg del Medioev: un vencedor qe al ciapa ol titol del conquistad. Ol sovran (fors) l'era jamò dree a crear ol so imper.

L'è anc'pò deventad in manera definitiva liad e protetor de la Ciexa, e 'l so recognossiment de l'autoritaa temporala del Papa in su Roma e la Pentapolis l'ha ponid i bas per ol poder papal medieval.

Ol Regn Lombard l'è miga stait desligad: anc se tants Franc i ha ciapad posizion de poder, tants Lombards i è restaits al so post, in cambe de la fedeltaa al nœv sovran.

## Riferiments
*  ''Battaglia di Pavia 773-774'' - Ars Bellica
*  ''La conquista franca di Pavia e la fine del regno longobardo (774)''
Stazion de Battipaglia

La **stazion de Battipaglia** a l'è 'na stazion ferroviaria de la ferrovia Tirrenica Meridionala. A l'è pont de origin de la ferrovia Battipaglia-Potenza-Metaponto.

## Storia
La stazion l'è verta dal 1863 in l'ambit del conligament Salerno-Eboli.

El fabricaa viaggiator l'è staa faa su in tra el 1937 e 'l 1938 del Roberto Narducci.

## Struttura
El fabricaa viaggiator 'l ospita ona biliettaria, ona sala de attesa, on offizi de la polizia ferroviaria, on restorant e on tabacchee.

El piazzal a l'è faa de 5 binari cont pensilinn e banchin, conligaa de sottapassagg.

A l'è anca on scalo merci important cont 11 binari passant e vun tronch.

## Moviment
La stazion a l'è servida di treni regionai de la Campania e di treni a longa percorrenza 'me i InterCity e i Frecciabianca, tucc gestii de la Trenitalia, in contratt de servizzi o a regimm de mercaa.

## Servizzi
A l'è classificada 'me stazion Silver di RFI e la gh'ha:
 Biliettaria automatega
 Biliettaria a sportell
 Bar
 Toalett
Convergenza Democratega de Catalogna

La **Convergència Democràtica de Catalunya** (*Convergenza Democratica de Catalogna* in lombard) a l'è staa on partii politegh catalan de center-destra, a favor de l'autogoverno e de l'independenza de la Catalogna.

## Storia
El partii a l'è staa liaa per agn cont el partii Unió Democràtica de Catalunya in la coalizion Convergència i Unió. Dal 1980 al 2003 l'ha governaa la Generalità cont el Jordi Pujol, per poeu perd cont el Tripartit che l'ha elegiuu Maragall e Montilla.

Dal 2010 al 2015 l'ha governaa cont l'Artur Mas. In di elezion del 2015 l'ha tolt part a la coalizion Junts pel Sí, coalizion trasversala per l'independenza de la Spagna, che la mena al governo el Carles Puigdemont, de la Convergència.

In del 2016 el partii l'ha mocaa de fà politega per andà dent in del Partii Democratich Europee Catalan.

## Ideologia
A l'è on partii de center-destra. De ideologia nazionalista catalana, l'ha supportaa in l'epoca del Jordi Pujol i governi del Partido Popular e del Partido Socialista Obrero Español per avégh suppòrt al Parlament de Catalogna e pussee formi de autonomia per la region, per deventà pussee independentista cont la dirigenza de l'Artur Mas.

## Vos corelaa
*Jordi Pujol
*Partii Democratich Europee Catalan
Stazion de Serenissima

La **Stazion de Serenissima** a l'è 'na stazion ferroviaria di Ferrovie Laziali in del comun de Quartiere Collatino. L'è verta dal 2007 e l'è in su la linia ferrovia Roma-Sulmona-Pescara.

## Interscambi
 Linia bus ATAC
Guerra gotega (535-553)

La **guerra gotega** (535-553), ciamada anc **guerra greca-gotega**, l'è staita combatida intra l'Imper Bizantin e 'l Regn dei Ostrogots. L'era part del disegn de *[[Renovatio Imperii]]* in Ocident de l'Imperator Justinian I, començad con la reconquista del Regn dei Vandai.

La guerra l'è començada ind el 535 col sbarcar in Sicilia de un'armada bizantina guidada del Belisari. Ol jeneral l'ha po pontad vers ol nord de la penisola e l'ha vencid i trupe gote del re Teodad e del so sucessor Vitije, e l'ha insé conquistad la plœ part del regn, infina Roma e Ravenna.

Con la incoronazion del Totila e la partenza del Belisari, reciamad a Costantinopel, i Gots i ha reconquestad part dei territore perdids; ol rivar del jeneral Narsete cond una nœva armada l'ha portad però a la mort in bataia del sovran got (552) e del so sucessor Teia (553), e la vitoria de l'Imper d'Orient. I ulteme resistenze jermanege i sarà però s'cepade adoma ind el 562.

Ol domini bizantin, però, l'è stait cort: jamò ind el 568, ol rivar dei Lombards al porterà a una nœva guerra e a la perdida de la plœ part dei conquiste.
Jordi Pujol i Soley

El **Jordi Pujol i Soley** (Barcellona, 9 de giugn 1930) a l'è 'n politegh spagnoeu, President de la Generalità de Catalogna dal 1980 al 2003.

## Biografia
Medegh farmacolegh, a l'è staa menaa via in del 1960 per vess oppositor del regimm del Francisco Franco, l'è condanaa a sett agn de preson ma l'è relassaa du agn e mezz dopo, cont el confin a Girona. In del 1974 el fonda la Convergència Democràtica de Catalunya e a capo de la coalizion Convergenza e Union l'è elegiuu President de la Catalogna el 24 de april 1980 e l'è reconfermaa in del 1984, 1988, 1992, 1995 e 1999. In del 2003 el se retira e 'l lassa la presidenza del Partii a l'Artur Mas, anca se la presidenza de la Catalogna, cont el Tripartit, la passa al Pasqual Maragall i Mira, supportaa del Partii Socialista, de la Sinistra Republicana e di partii minor de sinistra.

## Onorifizens
*Medalla d'Or de la Generalitat de Catalunya
*Cavaliee de l'Orden al Merit del Stat del Baden-Württemberg
*Offizial onorari de l'Orden Nazional del Quebec
*Cavaliee de Gran Cros de l'Orden al Merit de la Republica Italiana

## Vos corelaa
*Pujolism
*Artur Mas
Fà per Fermà el Declin

**Fà per Fermà el Declin** (*Fare per Fermare il Declino* in italian) a l'è staa on partii politegh italian de orientament liberal/europeista nassuu in del 2012.

## Storia
### La nassita
El 28 de luj del 2012 a l'è lanziaa el moviment *Fermà el Declin* quand che on grupp de economista e intellettuaj compost de Oscar Giannino, Michele Boldrin, Sandro Brusco, Alessandro De Nicola, Andrea Moro, Carlo Stagnaro e Luigi Zingales el publega, a pagament, on manifest programmatich liberal e liberista in su ses quotidian.

El 8 de dicember el deventa on partii politegh organizzaa che 'l ved el Giannino 'me sò candidaa premier e che 'l voeur fà no di lianz.

### El cas Giannin
El 18 de febrar 2013 el promotor Zingales el lassa polemicament el partii e l'ha accusaa el leader Giannino de 'vègh on master in sul curriculum che l'ha mai avuu. Anca se Giannino l'ha dii che l'era domà on error in del curriculum l'ha nonziaa i dimission e, se elett, de lassà el sò scagn a disposizion del Partii.
### Elezion e fin
Ai elezion nazionai, regionai e provinciai ciappen nissun reppresentant perchè superen no i sbarrament. El partii el va donca in crisi, e in del 2014 la finiss la soa attività politega.

## Ideologia
El progett de Fare per Fermare il Declino el prevedeva la reduzion del debit publegh del 20% del PIL in cinch agn, de la spesa publega de almèn el 6% e de la pression fiscala de almèn el 5%, oltra a l'introduzion del federalism, de 'na riforma universitaria e di liberalizzazion e di privatizzazion.

## Resultaa elettorai

A bon cunt el gh'ha avuu in Parlament, senza on grupp propi, el Santo Versace, sortii de il Popolo della Libertà e entraa in Fare.

## Vos correlaa
*Oscar Giannino
Frecciarossa

**Frecciarossa** (**FR AV**) a l'è 'na categoria de servizzi a alta velocità di treni italian che dal 2008 la complementa e dal 2012 la sostituiss i Eurostar Italia Alta Velocità, insemma a la categoria Frecciargento.

A hinn doperaa i ETR 1000 e 500 che offren volta velocità, finna a 300 km/h in sui lign giust, e on volt nivell de confort e de servizzi a l'utenza.

## Tratt
I tratt faa a hinn:
* Salerno - Napoli - Roma - Firenze S.M.N - Bologna - Reggio Emilia AV Mediopadana - Milan - Turin. 
* Salerno - Napoli - Roma - Milan NO STOP.
* Reggio Calabria/Salerno - Napoli - Roma/Fiumicino Aeroporto - Bologna - Padova - Venezia/Gorizia/Trieste.
* Milan - Bologna - Firenze - Roma - Napoli - Salerno - Potenza - Ferrandina Scalo ( Matera ) - Metaponto - Taranto. 
* Milan - Roma NO STOP.
* Venezia - Padova - Ferrara - / Turin / Milan / - Bologna - Rimini - Ancona -Pescara - Foggia - Termoli - Bari - Lecce.
* Turin/Genova /Milan - Bressa - Verona/Bolzano - Vicenza - Padova - Venezia/Udine/Trieste.
*Milan – Turin – Bardonecchia – Modane – Chambéry – Lione – Parigi (cunnession internaziunal de Trenitalia Francia).
*Parigi - Lione - Avignone TGV - Aix-en-Provence TGV - Marsiglia (cunnession internaziunal de Trenitalia Francia).
* Milan - Bologna - Firenze - Arezzo - Perugia.
*Roma - Livorno - Pisa - La Spezia - Genova - Turin.

## Vos corelaa
*Frecciabianca
*Frecciargento
Stazion de Guidonia-Montecelio-Sant'Angelo

La **Stazion de Guidonia-Montecelio-Sant&#39;Angelo** a l'è 'na stazion ferroviaria di Ferrovie Laziali in del comun de Guidonia Montecelio. L'è verta dal 1887 e l'è in su la linia ferrovia Roma-Sulmona-Pescara. A l'è foeura de l'area tariffaria urbana romana.

## Interscambi
 Linia bus COTRAL
Stazion de Fiera di Roma

La **Stazion de Fiera di Roma** a l'è 'na stazion ferroviaria di Ferrovie Laziali in del comun de . L'è verta dal  e l'è in su la linia .

## Servizzi
 Biliettaria

## Interscambi
 Fermada de l'autobus
Filter ADSL

On **filter ADSL** a l'è on filter passa bass analogich doperaa in su dispositiv analogich per evità interferenz in tra el segnal telefonich e quell de l'ADSL in su 'na red telefonica POTS. Senza on filter a ghe sarien di interferenz in tra i vari segnai che pòden impedì ai dò sistema de fonzionà regolarment, cont di interferenz in su la red telefonica e di bus in su la red ADSL. Normalment el filter el opera domà in sui dispositiv telefonich e i fax, e 'l modem el ricev direttament la linia telefonica.

## Riferiment
*Perchè e quando serve installare un filtro ADSL?
Stazion de Roma Termini

La **stazion de Roma Termini** a l'è l'unica stazion del center storich de Roma, la prima in Italia e la quinta in Europa.

## Storia
El 25 de febrar del 1863 el Papa 'l inaugura i primm ferrovij del Stat Pontifizzi e a differenza del modell de Paris, indova ògni ligna la gh'ha el sò capoligna, voreven 'vègh ona stazion unica per tucc i lign.

In del 1937, in occasion de l'Esposizion Universala del 1942, a l'è renoeuvada parzialment in stil fassista, ma la fin del fassism in del 1943 l'ha permittuu no la fin del progett.

## Struttur
La stazion la gh'ha 32 binari tronch de che 22 riven a la galleria gommada. Di àlter binari a hinn doperaa per el servizzi suburban di Ferrovie Laziali e di servizzi men important.

## Moviment

Termini a l'è la stazion pussee trafficada d'Italia cont 850 e 480'000 passegee el dì. A Termini ghe passen sia i treni a longa percorrenza de l'alta velocità (sia Le Frecce sia Italo) sia i treni regionai ordinari e suburban di Ferrovie Laziali e anca el Leonardo Express per l'Aeroport de Fiumicino.

## Servizzi
La stazion a l'è gestida di Grandi Stazioni e la gh'ha:
 Biliettaria automatega
 Biliettaria a sportell
 Toalett
 Polizia ferroviaria
 Sala de attesa
 Deposit di bagagg
 Bar
 Restorant
 Supermercaa

## Interscambi
 Stazion de Roma Laziali de la ferrovia Roma-Giardinetti
 Stazion Termini de la metropolitana
 Fermada del tram
 Fermada del filobus
 Fermada del bus
 Stazion di taxi

## Vos corelaa
*Stazion de Roma Tiburtina
*Architettura fassista
Frecciargento

**Frecciargento** (sigla **FA AV**) a l'è vuna di categorij de servizzi a volta velocità de la ferrovia italiana, che insemma a la categoria superiora Frecciarossa la fianca dal 2008 e la sostituiss dal 2012 la categoria Eurostar Italia Alta Velocità. A l'è fada cont di treni Pendolino e la conliga Roma a di località principai.

Domà ona part di sò servizzi a l'è in su la red AV, el rest a l'è faa in sui lign tradizionai cont el pendolament che 'l permett pussee velocità in di curv e in di tratt tortuos.

## Rotabil
I servizzi a hinn gestii cont di treni a livrea dedicada che viaggen a 250 km/h:
*ETR 600/610 cont 432 passeggee e 7 carrozz de che vuna a l'è bar/restorant
*ETR 485 cont 489 passegee faa de 9 carrozz de che vuna carrozza bar/restorant
*ETR 700, con 500 passegee faa su de 9 carrozz

## Tratt
I lign servii a hinn:
*Bergamo - Brescia - Peschiera del Garda - Verona PN - Bologna AV - Firenze SMN - Roma Tib. /T.ni.
* Bolzano - Trento - Rovereto - Verona PN - Bologna Centrale AV - Firenze SMN - Roma Tib. /T.ni - Napoli Afragola - Salerno - Scalea-S. Domenica T. - Paola - Sibari.
* Fiumicino Aeroporto - Roma - Firenze - Bologna - Ferrara - Rovigo - Padova - Venezia - Treviso - Conegliano - Pordenone - Udine.
* Milano - Parma - Reggio Emilia - Modena - Bologna Centrale - Forlì - Cesena - Rimini - Pesaro - Ancona - S. Benedetto del T. - Pescara - Termoli - Foggia - Barletta - Bari - Brindisi - Lecce.
* Milano Centrale - Parma - Reggio Emilia - Modena - Bologna Centrale - Cesena - Rimini - Pesaro - Ancona - S. Benedetto del T. - Pescara Centrale - Termoli - Foggia - Barletta - Bari - Gioia del Colle - Taranto.
*Milano - Piacenza - Parma - Reggio Emilia - Modena - Bologna - Roma.
* Roma - Firenze - Bologna AV - Padova - Venezia - Trieste.
* Roma - Firenze - Bologna - Verona - Bressa - Bergamo.
* Roma - Firenze - Bologna - Modena - Carpi - Mantoa.
* Roma - Firenze - Pisa - La Spezia - Genova.
* Roma - Caserta - Benevento - Foggia - Barletta - Bari - Brindisi - Lecce. 
* Roma - Napoli Afragola - Salerno - Paola - Lamezia Terme - Rosarno - Villa San Giovanni - Reggio Calabria.
* Napoli - Roma - Firenze - Bologna - Verona - Rovereto - Trento - Bolzano.

## Vos corelaa
*Frecciarossa
*Frecciabianca
Vall del Ris

La **Vall del Ris** l'è una vall de la provinça de Bergem, in Lombardia.

## Jeografia
La vall l'è una diramazion occidentala de la Vall Seriana.
La part dal coll de Zambla, qe la divid da la vall Serina, in un scenari incastonad intra 'l mont Alben e 'l mont Arera.

Riqa de agua, l'è traversada dal torrent Ris, ind el qual i va dent tants torrents minor. 

## Storia
La vall la g'hera jamò di insediaments urban da l'Etaa Antiga, grazie a le tante miniere per l'estrazion de zinc e piomb. Con la fin de l'Impero Roman, i cave i ha havud una ripresa ind el Medioevo, fina al culmen de l'ativitaa de estrazion ind el XX secol.

La serrada di cave ind i agn '80 l'ha lassad in cris l'economia de la vall, qe l'ha portada a spopolar-s.

## Aministrazion

L'aministrazion l'è dividida in tri cumun: 
* Oneda, coi frazion
** Villa (sede comunala)
** Canton;
** Scullera;
** Qignœl
** Plazza
* Goren
* Nossa
Attilio Fontana

L**'Attilio Fontana** (Vares, 28 de marz 1952) a l'è on politegh e avocatt italian, President de la Lombardia dal 2018, sindegh de Vares dal 2006 al 2016 e President del Consili Regional de la Lombardia dal 2000 al 2006.

## Biografia
Laureaa in giurisprudenza dal 1980 el gh'ha on studi professional. Dal 1979 al 1982 a l'è staa el conciliator de Indun e dal 1983 al 1988 quella de Vice Pretor Onorari a Gaviraa.

Esponent de la Liga Nord l'è staa sindegh de Indun dal 1995 al 1999 e in del 2000 a l'è elegiuu consiliee al Consili Regional lombard e l'è scernuu President, e 'l resta finna al 2005.

A magg 2006 a l'è elegiuu sindegh de Vares al primm turn cont el il 57,8%, e l'è reconfermaa in del 2011, semper al primm turn. El resta in carica finna al 19 de giugn 2016 quand l'è suceduu del Davide Galimberti. A l'è staa President de l'ANCI lombarda.

In del 2007, 'me avocatt de l'Andrea Mascetti el fa condannà el Michele Santoro per diffamazion.

In del 2018 a l'è candidaa del center-destra ai Elezion regionai in Lombardia del 2018 dopo de la renonzia del Robert Maron a fà el segond mandaa e l'è elegiuu squasi cont el 50% di vot.

El se recandida in di elezion del 2023, sostegnuu del center-destra, contra la soa ex vizeprezidenta Letizia Moratti, sostegnuda del Terz Pol, del Pierfrancesco Majorino, sostegnuu del center-sinistra, e de la Maia Ghidorzi, de l'Union Popolar, e l'è reconfermaa.

## Controversij
Longh de la campagna elettoral per la Region Lombardia del 2018 l'ha dii, a Radio Padania Libera, che boeugna defend l'esistenza de la "razza bianca" che cont l'immigrazion la saria stada a ris'c. Accusaa de razzism e criticaa de squasi tutta la politega l'ha poeu parlaa de on lapsus, ma el s'è difenduu cont el dì che la Costituzion italiana, a l'articol 3, la parla de razza.

I alter candidaa a la Region s'hinn dii indignaa de la fras: el Giorgio Gori l'ha definii on Matteo Salvini in giacca e crovatta, el Dario Violi l'ha dii che l'è vergognos e che 'l gh'ha de pensà a la legalità in del sò partii.

## Riferiment
*Regionali Lombardia, Berlusconi: "Il candidato del centrodestra sarà Fontana, nessun contrasto con la Lega"
*MICHELE SANTORO CONDANNATO A VARESE PER DIFFAMAZIONE 
*Fontana, Mucci e Farioli al primo turno. La Cdl vince a Castellanza e Vergiate. Casale Litta al centrosinistra
*“La razza bianca è a rischio”. Fontana choc, poi le scuse
*Lombardia, Attilio Fontana insiste con la razza bianca: "Allora cambiamo anche la Costituzione, visto che se ne parla"
*Fontana vince di venti punti. Milano, centrodestra al 40%
Treno regional velos

El **treno regional velos** (**RV** o **RGV**) a l'è vuna di categorij de servizzi di Trenitalia. A hinn sottapost a contratt cont la Region e donca hinn sottapost ai midemm condizion di treni regionai. El ferma no in di stazion men important e l'ha sostituii el treno interregional e l'è doperada offizialment dal 2010, anca se 'na quaj region i doperava anmò prima.

El conligament in tra Termini e Roma Fiumicino, ciamaa Leonardo Express, a l'è classificaa 'me regional velos.

## Vos corelaa
*Treno regional
Euregiobahn

**Euregiobahn** a l'è on servizzi de trasport regional transfrontalee in tra l'Aachener Verkehrverbund, che 'l quatta Aquisgrana e Düren, e la vesina zona olandesa de Zuid-Limburg, operaa de DB Regio.

## Storia
El predecessor del servizzi a l'era on Intercity in tra Heerlen e Aquisgrana mittuu in del 1992 e cadenzaa ogni 2 or. In del 2001 el derva el primm servizzi che 'l conliga Heerlen, Herzogenrath, Kohlscheid e Aquisgrana a Stolberg.

In del dicember 2011 la derva la tratta Alsdorf - Anna Park a Alsdorf - Kellerberg e Alsdorf - Poststrasse e in del giugn 2016 l'è vert l'anell in tra Stolberg, Herzogenrath e Alsdorf.

## Material rotabil
Per el servizzi a hinn doperaa 24 treni Bombardier Talent diesel a dò cass faa su ad Aquisgrana. I treni a hinn ispiraa a di treni de metropolitana, senza toalett e cont sò port per lat per cassa.

A hinn in progett di version che pòden andà in sui binari tranviari de Aquisgrana per on sistema de tram-treno in costruzion.

## Galleria

File: Stationlandgraaf3.jpg |Euregiobahn a la Stazion de Landgraaf
File:Innenraumeuregiobahn.jpg|Dent del Euroregiobahn-Train
File:Nothnord2g.jpg|Euregiobahn a Eschweiler-Nothberg
File:Station Heerlen voorkant.jpg|Stazion de Heerlen
File:Umstieg auf den Schienenbus in Herzogenrath.jpg|Stazion de Herzogenrath
File:Aachen Hauptbahnhof 10-2017.jpg|Stazion de Aquisgrana Centrala
File:AVV Regiokarte.JPG|AVV Regiokarte
File:Euregio Ticket.JPG|Biliett Euregio


## Riferiment
*Quanto costano i treni
Minuetto (treno)

I **Minuetto**, offizialment **ALe/ALn 501-ALe/ALn 502**, a hinn di convoeuj guidaa de automotris elettrich o a diesel, e donca classificaa 'me elettrotreni o autotreni. Hinn di variant di Alstom Coradia Meridian e han sostituii i automotris ALn 668 e i ALe 801 dal 2000.

## Caratteristich
Ogni Minuetto a l'è in composizion bloccada de dò motris e 'na carrozza che comunichen in tra de lor, e l'è possibil unì finna a trè treni insemma se gh'è la necessità. On Minuetto el costa pussee de 3 milion de Euro, el triplo de 'na veggia automotris ma in linia cont i prezzi di omologh europee.

El motor del Diesel a l'è compagn de quell del treno AV danes IC4, ma a l'è depotenziaa per adattàss al trasport regional de che l'è destinaa. In general a l'è progettaa per vess a bassa frequentazion e per garantì on bon confort ai viaggiator, che pòden salì in sul treno senza on desnivell grazia al pianal rebassaa: Per i orb a l'è disponibil el servizzi de indicazion in Braille.

El pò vess dotaa de sistema de straport per i biciclett e de pres elettrich ai tavolitt, che poeu han ispiraa anca i Vivalto.

## Specifich

I caratteristich comun a tucc i Minuetto a hinn:
*Longhezza: 51'900 mm
*Larghezza: 2'950 mm
*Altezza: 3'820 mm
*24 post in prima class e 122 in segonda
*Quota del cammin: 600 mm
*Velocità massima: 160 km/h elettrich, 130 km/h diesel

## Operator
I operator a hinn:
*Trenitalia che la gh'ha 100 convoeuj elettrich e 104 diesel
*Provincia de Trent, che la gh'ha 10 Minuetto diesel
*Ferrovia Centrale Umbra, che la gh'ha 4 convoeuj elettrich ciamaa *Pintoricchio*
*Ferrovia Sangritana, che la gh'ha 6 convoeuj elettrich ciamaa *Lupetto*
*Gruppo Torinese Trasporti, che la gh'ha 10 Minuetto elettrich
*Trasporto Ferroviario Toscano, che 'l gh'ha 4 treni elettrich ciamaa "Elfo"

In total gh'è 248 treni in tra Diesel e elettrich.


File:Pinturicchio FCU.jpg|Version Ferrovia Centrale Umbra s.r.l.
File:Pescara Stazione Centrale Lupetto 03 (raboe).jpg|Version Ferrovia Sangritana
File:TTRCanavesana.jpg|Version Gruppo Torinese Trasporti
File:MinuettoALn501.028.jpg|Version Trenitalia in livrea XMPR
File:Provincia treno minuetto orsetto alstom6.jpg|Version de la Provincia Autonoma de Trent


## Vos corelaa
*Alstom Coradia
*Jazz (treno)

## Alter progett
Stazion de Anguillara

La **Stazion de Anguillara** a l'è 'na stazion ferroviaria di Ferrovie Laziali in del comun de . L'è verta dal  e l'è in su la linia . L'è foeura de la tariffa urbana romana.

## Servizzi
 Biliettaria

## Interscambi
 Fermada de l'autobus
Comunism de guerra

El **comunism de guerra** a l'è stada la dottrina economica e sociala de la Russia sovietega in tra 'l 1918 e 'l 1921, durant la guerra civil russa.

El sistema l'ha permittuu al Stat russ, devastaa de la guerra mondiala, de soraviv e de vinc la guerra civil grazia a la trasformazion de l'Armada Rossa in d'ona forza professional. In del 1921 el Lenin l'ha parpognuu el sistema de la Noeuva Politega Economica che la superava l'impiant economich del comunism de guerra.

## Misur
### Econòmich
Per garantì el soraviv di gent de la città a la famina i paisan eren obligaa a dà tutt quell che ghe vanzava al governo e tucc i aziend e i banch a hinn staa nazionalizaa.

Ògni compravendita privada a l'éra proibida e hinn staa mittuu i tesser del mangià, roba che l'ha favorii el mercaa negher.

### Sociai
El comunism de guerra el negava i rivendicazion prerivoluzionari cont la militarizzazion del lavorà e la sospension del diritt de sciopero.

A l'éra reintrodotta la pena de mort per i riatt de contrarevoluzion, la censura e l'è staa daa on gran poder a la polizia politica Čeka. Eren anca punibil penalment quej che "lavoraven no", categoria che la includeva anca quej che doperava brasciant in su la soa terra.

## Varda anca
*Noeuva Politega Economica
*Trattaa de Brest-Litovsk
Treno regional (Italia)

El **treno regional** (breviaa **R** o **REG**) a l'è vuna di categorij de servizzi di treni italian che fann servizzi in tra la midemma Region o in tra Region contigov e che effettuen tucc o la pupart di fermaa.

## Storia
La categoria de treno regional a l'è mittuda in del orari del 23 de magg del 1993 in sostituzion del treno local, in prevision de 'na regionalizzazion del servizzi ferroviari, poeu ultimada cont la reforma costituzional del 2001. Cont la fin de l'orari invernal del 2007 la categoria de treno interregional e de treno dirett a hinn tolt via e mittuu in del regional e dal 12 de dicember 2010 a l'è mittuu anca el treno regional velos, che 'l sostituiss el vegg interregional.

## Rotabil
In di lign pussee frequentaa a hinn faa cont di locomotiv e di carrozz a vun o dò pian da 5 a 8, in di lign men trafficaa inveci tipicament el servizzi a l'è faa cont i automotris, anca accopiaa in tra de lor. La velocità a l'è in tra i 90 e i 140 kh/h, cont di pont de 160 km/h.

## Vos corelaa
*Treno RegioExpress
*Treno regional velos
*Treno regional